Paterna obri la zona residencial dels Molins amb les seues àrees comunes finalitzades i un macropàrquing públic de 450 places
25/05/2023

# Paterna obri la zona residencial dels Molins amb les seues àrees comunes finalitzades i un macropàrquing públic de 450 places

[![Paterna obri la zona residencial dels Molins amb les seues àrees comunes finalitzades i un macropàrquing públic de 450 places](/images/noticias/2023/5/8827/8827_lg.jpg)](/images/noticias/2023/5/8827/8827_lg.jpg)

25.05.2023

*   El nou espai urbà consta de 11.381m2 de jardins i zones verdes, dotats de parcs infantils i zones d'esplai caní, un macropàrquing públic de 10.000 m² amb 450 places d'aparcament i més de 22.000 m² de carrers i vials, equipats amb il·luminat Led i mobiliari urbà.
*   L'Alcalde de Paterna, Juan Antonio Sagredo ha destacat “la importància d'aquest nou sector, que transformarà la fesomia de la ciutat i que facilitarà l'accés a l'habitatge de veïns i veïnes, ja que inclou la construcció de 740 Habitatges de Protecció Pública (VPP)”.

L'Ajuntament de Paterna ha recepcionat i obert al públic el nou sector residencial dels Molins després que hagen conclòs per complet les obres d'urbanització d'aquesta zona.

Aquest nou espai urbà, que té una superfície total de 130.196 m² i la urbanització del qual ha aconseguit dur a terme l'equip de govern socialistes després de 20 anys de bloqueig, incorpora a la ciutat per a ús i gaudi de veïns i veïnes, un total de 11.381m2 de jardins i zones verdes, dotats de parcs infantils i zones d'esplai caní.

A més, s'ha habilitat un macropàrquing públic de 10.000 m² amb 450 places que millorarà l'estacionament, l'aparcament i la mobilitat de la zona, envoltat de zones enjardinades que contribuiran a fer d'aquest un nucli residencial un espai amable i sostenible.

Les obres d'urbanització també han inclòs la creació de 22.059 m² de carrers i vials, totalment equipats d'il·luminat Led i mobiliari urbà.

L'Alcalde de Paterna, Juan Antonio Sagredo ha destacat _“la importància d'aquest nou sector per a Paterna, que transformarà la fesomia del municipi i facilitarà l'accés a l'habitatge de veïns i veïnes, ja que inclou la construcció de 740 Habitatges de Protecció Pública (VPP)”._